Departementenes bruk av penger på sponsede innlegg på sosiale medier øker. I løpet av de siste tre årene har departementene gått fra å bruke nesten ingenting til over 200.000 kroner på betalt innhold, viser en spørrerunde Aftenposten har gjennomført.

– Sponset innhold kan være problematisk fordi forvaltningen ikke skal betale for det som defineres som politisk budskap, sier medieforsker Kjersti Thorbjørnsrud ved Institutt for samfunnsforskning til avisen.

Les også: Voldsom vekst for Facebook

Forsker Bente Kalsnes mener departementenes endring i bruk av annonsekroner får konsekvenser for de tradisjonelle mediene.

– I mange bedrifter og organisasjoner i dag ser vi at annonsepengene som tidligere fungerte som en form for mediestøtte, er på vei til å forflyttes over til sosiale medier og Silicon Valley-selskaper, sier hun.

I Aftenpostens spørrerunde er det kun Klima- og miljødepartementet, Kommune- og moderniseringsdepartementet og Landbruks- og matdepartementet som ikke har svart.

Les også: Fire av ti har fått svekket tillit til Facebook